“Top Gun: Maverick” Terbang Tinggi, Kumpul Kutipan Lebih AS$1 Billion
Top Gun: Maverick kini menjadi filem paling sukses buat bintang filem aksi Tom Cruise apabila berjaya mengumpul kutipan lebih AS$1 billion dolar sejak ia dilancarkan pada 27 Mei yang lalu.  Di pasaran domestik AS, filem sekuel itu telah mengumpul AS$525 juta dolar, manakala di pasaran global, ia telah mengutip AS$486 juta, menjadikan jumlah keseluruhan sebanyak AS$1.011 billion dolar seluruh dunia. United Kingdom menjadi penyumbang terbesar di pasaran antarabangsa dengan kutipan AS$70 juta, diikuti Perancis sebanyak AS$31 juta.  Di Malaysia, Top Gun: Maverick berjaya mengumpul kutipan melebih AS$5 juta sepanjang tayangannya.  Top Gun: Maverick akan berlatarbelakangkan zaman dimana dunia telah dipenuhi dengan teknologi dron dan generasi kelima jet pejuang yang menyaksikan era ‘dogfighting’ telah berakhir. Maverick kini telah menjadi pengajar juruterbang, dan mengambil Bradley Bradshaw (Lakonan Miles Teller), anak bekas rakan sepasukannya, Nick “Goose” Bradshaw, sebagai anak muridnya. Filem arahan Joseph Kosinski ini turut dibintangi Jon Hamm, Val Kilmer, Jennifer Connelly, Gleen Powell dan Ed Harris. Skrip filem ditulis Peter Craig, Justin Marks dan Eric Warren Singer.  Anda boleh membaca review Top Gun: Maverick disini